पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते केसों के चलते जिले में अब 8 घंटे ही फैक्टरियां चलाई जाएंगी। यह फैसला शनिवार को गऊशाला फाेकल प्वाइंट में हुई बैठक में आयरन व स्टील एसोसिएशनों ने लिया। अध्यक्षता कर रहे पंजाब व्यापार मंडल के उपप्रधान रंजन अग्रवाल ने कहा कि हालात नाजुक हैं, ऐसे में परिवार और मजदूरों की सेहत का भी ध्यान रखकर काम करना होगा। उन्होंने कहा कि जिंदगी रही ताे काराेबार चलता रहेगा, लेकिन जान चली गई ताे सब कुछ व्यर्थ है।
सर्वसम्मति से लिया फैसला उद्योगपति राेजाना केवल 8 घंटों तक ही इंडस्ट्री चलाएंगे। रविवार-सोमवार कामकाज पूरी तरह बंद रखा जाएगा। कामकाज के दाैरान मालिक यह सुनिश्चित करेंगे कि स्टाफ मास्क लगाकर और 2 गज की दूरी बनाकर काम करे। काेई भी व्यक्ति काराेबार का हवाला देकर मजदूरों का शाेषण न करे।
लोगों को महामारी से बचाए केंद्र-प्रदेश सरकार
जसप्रीत सिंह व सुभाष अराेड़ा ने केंद्र व पंजाब सरकार काे काेसते हुए कहा कि सबकाे अपने-अपने वाेट बैंक की चिंता है न कि फैक्टरी व्यापारियों की। उन्होंने विदेशों की सरकारों का हवाला देते हुए कहा कि महामारी की इस घडी में सरकारों को उद्योग व काराेबार जारी रखने के लिए वित्तीय मदद की है। उन्होंने कहा कि व्यापारी सरकारों काे कई तरह के टैक्स अदा कर उसका खजाना भरते हैं लेकिन मुसीबत के समय सरकारें हाथ खड़े कर लेती हैं। नवल अग्रवाल ने कहा कि मौजूदा समय में काेई भी विधायक या मंत्री मदद करने काे तैयार नहीं तथा लाेग ऑक्सीजन के अभाव में अपनी जानें गवां रहे हैं। बाेबी गाेल्डन व परशाेषन महाजन ने सरकार काे चेताते हुए कहा कि अाज अापस में राजनीतिक लड़ाई अाैर एक-दूसरे काे नीचा दिखाने का समय नहीं है। सरकार काे चाहिए कि वह अपना पूरा ध्यान लाेगाें काे महामारी से बचाने के लिए लगाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn